
                                 Αθήνα,  23  Σεπτεμβρίου  2016

Προς 

τις Ελεγκτικές Εταιρείες

[με την παράκληση να ενημερώσετε σχετικά

τους Ορκωτούς Ελεγκτές Λογιστές σας]
Θέμα: Γνωμοδότηση Σ.Ο.Ε.Λ. επί ισολογισμού που αναφέρεται σε περισσότερες χρήσεις.
Το Εποπτικό Συμβούλιο κατά την υπ’ αριθμ. Η΄37/1β/21.9.2016 συνεδρίασή του, αφού έλαβε υπόψη του, την σχετική εισήγηση του Επιστημονικού Συμβουλίου επί ερωτήματος Ορκωτού Ελεγκτή Λογιστή εάν πρέπει να αποδεχθεί την έκθεση ελέγχου επί του ολικού (9 ετών) ισολογισμού ή θα πρέπει να συνταχθούν ετήσιοι ισολογισμοί με τις αντίστοιχες εκθέσεις .Ο.Ε.Λ. για κάθε χρήση, αποφάνθηκε ότι τα νομικά πρόσωπα που τελούν υπό εκκαθάριση υποχρεούνται να συντάσσουν ετήσιες οικονομικές καταστάσεις, αρχής γενομένης από την έναρξη της εκκαθαρίσεως. 

Ειδικότερα, όταν η εκκαθάριση διαρκεί πέραν των 12 μηνών, καταρτίζεται απογραφή και Ενδιάμεσος Ισολογισμός Εκκαθάρισης για κάθε δωδεκάμηνη διαχειριστική περίοδο, που υπολογίζεται από την ημερομηνία ενάρξεως της εκκαθάρισης.

Ο ΠΡΟΕΔΡΟΣ

 ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

 ΧΑΡΙΛΑΟΣ Π. ΑΛΑΜΑΝΟΣ

 Ορκωτός Ελεγκτής Λογιστής
Κοινοποίηση :  
· Επιστημονικό Συμβούλιο Σ.Ο.Ε.Λ.
Εσωτερική διανομή :  
· Υπηρεσία Μητρώου Σ.Ο.Ε.Λ.

